Oficiālais Vēstnesis L 263 , 26/09/1998 Lpp. 0012 - 0014



Komisijas Regula (EK) Nr. 2042/98 (1998. gada 25. septembris) par īpašiem nosacījumiem atbalsta piešķiršanai cūkgaļas privātai uzglabāšanai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 3290/94 [2], un jo īpaši tās 4. panta 6. punktu un 5. panta 4. punktu, tā kā attiecībā uz cūkgaļu var veikt intervences pasākumus, ja Kopienas reprezentatīvajos tirgos vidējā cūkas liemeņu cena ir un šķietami arī saglabāsies mazāka par 103 % no pamata cenas; tā kā situāciju tirgū raksturo ievērojams cenu kritums zem minētā līmeņa; tā kā, ņemot vērā sezonālās un cikliskās tendences, šāds stāvoklis varētu saglabāties; tā kā jāveic intervences pasākumi; tā kā tie var aprobežoties ar atbalsta piešķiršanu privātai uzglabāšanai; tā kā, ņemot vērā iespējamo cūkgaļas nozares krīzes ilgumu, ir lietderīgi likt uzņēmējiem eksportēt produktus saskaņā ar glabājuma līgumiem, lai novērstu to atkārtotu laišanu Kopienas tirgū pēc izvešanas no noliktavas; tā kā būtu jāeksportē atbilstīgi dažiem noteikumiem Komisijas Regulā (EEK) Nr. 3444/90 [3], kurā jaunākie grozījumi izdarīti ar Regulu (EK) Nr. 3533/93 [4]; tā kā Padomes Regulas (EEK) Nr. 2763/75 [5] 3. pants paredz iespēju saīsināt vai pagarināt glabāšanas laika posmu; tā kā tādēļ būtu jānosaka ne tikai atbalsta apjoms par noteiktu glabāšanas laika posmu, bet arī apjomi, kas jāpieskaita vai jāatņem, ja šis laika posms ir saīsināts vai pagarināts; tā kā, lai atvieglotu veikt līgumu noslēgšanas dēļ vajadzīgo pārvaldi un kontroli, būtu jānosaka minimālie daudzumi; tā kā drošības nauda būtu jānosaka tādā apmērā, lai liktu glabātājam pildīt uzņemtās saistības; tā kā šajā regulā paredzētie pasākumi ir saskaņā ar Cūkgaļas pārvaldības komitejas atzinumu, IR PIEŅĒMUSI ŠO REGULU. 1. pants 1. No 1998. gada 28. septembra var ieviest iesniegumus attiecībā uz atbalstu par privātu uzglabāšanu saskaņā ar Regulu (EEK) Nr. 3444/90. To produktu saraksts, par kuriem var pretendēt uz atbalstu, un attiecīgie apjomi ir noteikti šīs regulas pielikumā. 2. Neskarot Regulas (EEK) Nr. 3444/90 3. panta 4. punkta noteikumus, visi produkti atbilstīgi līgumam jāeksportē vēlākais 60. dienā pēc maksimālā līgumā paredzētā glabāšanas laika posma saskaņā ar vienu no trim iespējām, kas paredzētas minētās regulas 9. panta 4. punktā. 3. Regulas (EEK) Nr. 3444/90 6. panta 3. punkta noteikumus neeksportētajiem apjomiem piemēro mutatis mutandis. 4. Ja glabāšanas laika posmu saīsina vai pagarina, tad atbalsta apjomu atbilstīgi pielāgo. Piemaksas un atskaitījumi mēnesī un dienā ir noteikti minētā pielikuma 6. un 7. ailē. 2. pants Vienā līgumā un viena produkta minimālais daudzums ir a) atkaulotiem produktiem – 10 tonnas; b) visiem pārējiem produktiem – 15 tonnas. 3. pants Drošības naudas apmērs ir 20 % no atbalsta apjoma, kas norādīts pielikumā. 4. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 25. septembrī Komisijas vārdā — Komisijas loceklis Franz Fischler [1] OV L 282, 1.11.1975., 1. lpp. [2] OV L 349, 31.12.1994., 105. lpp. [3] OV L 333, 30.11.1990., 22. lpp. [4] OV L 321, 23.12.1993., 9. lpp. [5] OV L 282, 1.11.1975., 19. lpp. -------------------------------------------------- PIELIKUMS (ECU/tonna) | KN kods | Produkti, par kuriem piešķir atbalstu | Atbalsta apjoms par glabāšanas laika posmu | Piemaksa vai atskaitījums | 4 mēneši | 5 mēneši | 6 mēneši | mēnesī | dienā | 1 | 2 | 3 | 4 | 5 | 6 | 7 | ex0203 | Svaiga vai atdzesēta mājas cūku gaļa: | | | | | | ex02031110 | Pusliemeņi ar galvu un taukiem vai bez tiem, bet bez priekškājām, astes, nierēm, diafragmas plānās daļas un muguras smadzenēm | 315 | 352 | 389 | 37 | 1,24 | ex02031211 | Kājas | 379 | 421 | 463 | 42 | 1,41 | ex02031219 | Pleci | 379 | 421 | 463 | 42 | 1,41 | ex02031911 | Priekšējās daļas | 379 | 421 | 463 | 42 | 1,41 | ex02031913 | Garie muguras gabali ar kakla daļu vai bez tās, vai kakla daļas atsevišķi, garie muguras gabali ar resno galu vai bez tā, | 379 | 421 | 463 | 42 | 1,41 | ex02031915 | Krūtiņas, veselas vai sagrieztas taisnstūrveida gabalos | 197 | 230 | 263 | 33 | 1,09 | ex02031955 | Krūtiņas, veselas vai sagrieztas taisnstūrveida gabalos, bez ādas un ribām | 197 | 230 | 263 | 33 | 1,09 | ex02031955 | Kājas, plecu daļas, priekšējās daļas, garie muguras gabali ar kakla daļu vai bez tās, vai kakla daļas atsevišķi, garie muguras gabali ar resno galu vai bez tā, atkauloti, | 379 | 421 | 463 | 42 | 1,41 | ex02031955 | Izcirtņi, kas atbilst "liemeņa vidusdaļai", ar ādu un taukiem vai bez tiem, atkauloti | 290 | 325 | 360 | 35 | 1,17 | ex02031959 | Izcirtņi, kas atbilst "liemeņa vidusdaļai", ar ādu un taukiem vai bez tiem, ar kauliem | 290 | 325 | 360 | 35 | 1,17 | --------------------------------------------------